ศบค.แถลงผู้ติดเชื้อโควิดของไทยวันนี้กว่า 1,700 คน มีผู้เสียชีวิต 27 คน
นายแพทย์ทวีศิลป์ วิษณุโยธิน  โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 วันนี้ มีผู้ติดเชื้อเพิ่ม 1,763 ราย เป็นผู้ที่ติดเชื้อจากระบบเฝ้าระวังและบริการ 1,519 ราย  จากการค้นหาเชิงรุกในชุมชน 231 ราย ติดเชื้อจากต่างประเทศ 13 ราย ทำให้มีผู้ป่วยยืนยันสะสม 72,788 ราย หายป่วยแล้ว 42,474 ราย รักษาตัวอยู่ 30,011 ราย แยกเป็นในโรงพยาบาลที่โรงพยาบาล 21,453 รายและโรงพยาบาลสนาม 8,558 ราย โดยมีผู้ป่วยอาการหนัก 1,009 ราย ใส่เครื่องช่วยหายใจ 311 ราย และเสียชีวิตเพิ่ม 27 ราย  ส่วนใหญ่ผู้เสียชีวิตมีโรคประจำตัวสำหรับสถานการณ์ทั่วโลกมีผู้ติดเชื้อสะสมกว่า 154 ล้านราย เสียชีวิตกว่า 3 ล้าน  2 แสนคน โดยประเทศอินเดีย มีผู้ติดเชื้อเพิ่มขึ้นในวันเดียวสูงสุดถึงกว่า 3 แสน 5 หมื่นราย ขณะที่ไทยมีผู้ติดเชื้อสะสมอยู่อันดับที่ 99 ของโลก ส่วนผู้ที่ได้รับวัคซีนโควิด-19 ในไทย เข็มที่ 1 มีจำนวน 1,106,071 ราย ฉีดวัคซีนครบ 2 เข็มแล้ว  392,546 ราย